Voel bewering na ek geeet het. | Health24
Posted by: Theresa | 2011/02/21
Voel bewering na ek geeet het.
Ek het so pas weer die ervaring gekry en nou wil ek weet hoekom. Wanneer ek geë et, dan voel ek moeg (lomerig) of bewerig. My hartklop voel ook vinniger, maar nie teveel nie. Hoekom?
Nog ''n vragie: Ek weeg 56 en is 1.7 lank. Is ek onder gewig? My ouderdom 44.
Eerstens is jou huidige BMI = 19,4 wat baie laag is. 'n BMI onder 20 word meestal as ondergewig beskou. Die feit dat jy bewerig voel nadat jy geëet het, kan 'n aanduiding wees dat daar fout is met jou bloedsuikervlakke. Dit kan of dui op hipoglisemie of insulienweerstandigheid. Ek sal aanbeveel dat jy jou huisarts konsulteer en vir hom/haar vra om jou insulien- en bloedsuikervlakke te laat toets. Indien jy aan hipoglisemie of insulienweerstandigheid ly, moet jy asb 'n geregistreerde dieetkundige spreek vir 'n individuele dieetvoorskrif. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. Die dieetkundige sal jou help met 'n lae-GI (GI = glisemiese indeks) dieet. Verder kan jy ook op 'DietnFood' bo aan hierdie bladsy klik en dan op 'Weight loss' en 'The Glycaemic Index' om artikels oor hierdie onderwerp te lees. Terwyl jy op die Webwerf is, klik ook op 'Food as Medicine' en 'Type 2 diabetes' om meer inligting te bekom.
Die dieetkundige sal ook jou liggaamsgewig en huidige dieetinname kan evalueer.
Posted by: theresa | 2011/02/22
Thanks Doc. Sal so maak.